Armin Rohde

Armin ROHDE (naskiĝis la 4-an de aprilo 1955 en Gladbeck) estas germana aktoro.

 Biografio 
Armin Rohde estas la plej aĝa el kvar infanoj de laborista familio - la patro estis ministo kaj la patrino fabrika laboristino. Por ebligi al li pli ambician profesian karieron, la gepatroj subtenis ke li vizitu kaj finu gimnazion - en sia klaso li estis la sola ido de laborista familio. La familio vivis en la urbo Wuppertal en la centro de la federacia lando Nordrejn-Vestfalio de Germanio, kaj kiam la 19-jara Armin Rohde tie vidas atentokaptan prezenton de danca teatro, li entuziasmiĝas pri teatrado.

Post aktora eduko en la Altlernejo Folkwang en Essen kaj en klaŭna lernejo li ekde la jaro 1984 laboras en diversaj teatroj de la urboj Bielefeld kaj Bochum. Inter unuaj surscenigoj estas la teatraĵoj Trigroŝa Opero de Bertolt Brecht, Edipo de Sofoklo kaj Atendo pri Godot de Samuel Beckett.

Dum la jaro 1992 li havas kromrolon en la kineja filmo Schtonk! de la reĝisoro Helmut Dietl kaj samjare vaste konatiĝas pro rolo en la kineja filmo Kleine Haie de la reĝisoro Sönke Wortmann. En tiu kaj pluraj sekvaj filmoj Armin Rohde konvinke ludas rolojn de simpatia iom proletaj, senedukaj kaj malvegetaraj viroj, ŝatantoj de alkoholo, televido kaj seksismaj ŝercoj.

Pro siaj roloj en la sekvaj kinejaj filmoj Der bewegte Mann, Das Superweib, Rossini, Das Leben estas eine Baustelle kaj Lola rennt. Armin Rohde iĝas unu el la plej konataj aktoroj de Germanio.

Ekde la jaro 1995 Armin Rohde estas edziĝinta. La tri jarojn pli juna frato Uwe Rohde (naskiĝis en 1958) same estas aktoro.

 Filmografio 
 2010: Die Teufelskicker
 2008: Up! Up! To The Sky!
 2007: Keinohrhasen
 2007: Mord in bester Gesellschaft
 2007: Herr Bello
 2006: Vater Undercover - Im Auftrag der Familie
 2006: Der Räuber Hotzenplotz
 2005: A Sound of Thunder
 2005: La fantomo de Canterville
 2005: Die Bluthochzeit
 2003: Sams
 2003: Das Wunder von Lengede
 ekde 2003: Nachtschicht (televida serio)
 2002: 666 - Traue keinem, mit dem du schläfst!
 2001: Schutzengel gesucht
 2001: Das Sams
 2001: Taking Sides - Der Fall Furtwängler 2000: Der Bär ist los
 2000: Marlene
 1999: St. Pauli Nacht
 1998: Lola rennt
 1998: Das Finale
 1998: Der Campus
 1998: Wolffs Revier - Zahltag
 1997: Rossini - oder la mörderische Frage, wer mit wem schlief
 1997: Das Leben ist eine Baustelle
 1996: Das Superweib
 1996: Der Schattenmann
 1996: Auf Achse (televida serio)
 1994: Der bewegte Mann
 1994: krimfilma serio Tatort - Die Frau an der Straße
 1992: Kleine Haie
 1992: Schtonk!

 Premioj 
Kiel unua aktora honorigo Armin Rohde dum la jaro 2000 ricevis la premion "Ora Kamerao" por sia rolo en la filmo "St. Pauli Nacht". Inter pluraj pliaj honorigoj, dum 2003 estis la premio Bambi.

 Eksteraj ligiloj 

 portreto de Armin Rohde en la paĝoj de la televida kanalo ZDF 


Kategorio:Germanaj aktoroj